Medic german, arestat după ce ar fi ucis doi pacienți COVID "ca să le curme suferința".
Medicul în vârstă de 44 de ani lucrează la Spitalul Universitar din Essen. Doctorul este suspectat că ar fi ucis doi bărbaţi care se aflau la terapie intensivă cu forme severe de Covid. Medicul a recunoscut una din crime și le-a spus anchetatorilor că şi-a dorit să curme suferinţa pacientului.
Un medic din Germania a fost arestat fiind suspectat că ar fi ucis cu injecția letală doi pacienți COVID "ca să le curme suferința", scrie The Guardian. Potrivit poliției, bărbatul a fost arestat miercuri şi a recunoscut una dintre crime, spunând că şi-a dorit să curme suferinţa pacientului şi rudelor sale.Doctorul în vârstă de 44 de ani lucrează la Spitalul Universitar din Essen și a fost suspendat din funcție.Regiunea vestică a Germaniei, din care Essen face parte, este una dintre cele maia fectate de pandemia de COVID-19, înregistrând 166 de cazuri pozitive per 100.000 de pacienţi în ultima săptămână, cu mult peste limita stabilită de guvern, de 50 de cazuri pozitive.